b'\n_START_ARTICLE_\nKaza\n_START_PARAGRAPH_\nKaza (arabsko \xd9\x82\xd8\xb6\xd8\xa7\xd8\xa1\xe2\x80\x8e\xe2\x80\x8e, qa\xe1\xb8\x8d\xc4\x81\xca\xbe, izg. [q\xc9\x91\xcb\x88d\xcc\xaa\xcb\xa4\xc9\x91\xcb\x90\xca\x94], osmansko tur\xc5\xa1ko kaz\xc3\xa2\xe2\x80\x8e) je bila upravna enota Osmanskega cesarstva in njegovih nasledstvenih dr\xc5\xbeav. Izraz kaza v osmanski tur\xc5\xa1\xc4\x8dini pomeni sodstvo, vendar se pogosto prevaja kot okraj, podokraj, za katerega se obi\xc4\x8dajno uporablja izraz nahija, ali sodno okro\xc5\xbeje.\n_START_SECTION_\nOsmansko cesarstvo\n_START_PARAGRAPH_\nV Osmanskem cesarstvu je bila kaza prvotno ozemlje pod sodno in upravno oblastjo kadija. S prvo tanzimatsko reformo leta 1839 so bile pristojnosti kadija prene\xc5\xa1ene na kajmakama (guverner), kadiji pa so postali sodniki, ki so sodili po islamskem pravu (\xc5\xa1eriat)._NEWLINE_Po sprejetju Zakona o reformi provinc iz leta 1864 je kaza postala upravna enota. Zakon se je uvajal naslednjih deset let. Kaza je v eni sami upravni enoti zdru\xc5\xbeila pristojnosti guvernerja (kajmakam), katerega je imenoval notranji minister, zakladnika (glavni finan\xc4\x8dni uradnik) in sodnika (kadi). Reforme so bile del naporov Porte, da bi v celem cesarstvu vzpostavila enotno, racionalno in u\xc4\x8dinkovito dr\xc5\xbeavno upravo._NEWLINE_Kaza je bila podenota sand\xc5\xbeaka in je praviloma obsegala mesto in okoli\xc5\xa1ke vasi. Kaze so bile razdeljene na nahije, katere so upravljali m\xc3\xbcd\xc3\xbcrji in m\xc3\xbctesellimi, in vasi (karye), katere so upravljali muhtarji. Z revizijami leta 1871 so nahije, katere so \xc5\xa1e vedno upravljali m\xc3\xbcd\xc3\xbcrji, postale vmesna stopnja med kazo in vasjo.\n_START_SECTION_\nTur\xc4\x8dija\n_START_PARAGRAPH_\nRepublika Tur\xc4\x8dija je sprva \xc5\xa1e uporabljala naziv kaza, dokler ga ni v 1920. letih zanemjala z nazivom il\xc3\xa7e.'